A náid, a haon, a dó

A náid, a haon, a dó,  
rug mé ar iasc a bhí beo,  
A trí, a ceathair, a cúig, a sé,  
Chaith mé isteach san uisce é.

Cén chúis ar scaoil tú leis?  
Mar chreim sé méar liom nuair fuair sé deis.  
Cén mhéar a bhí i gceist?  
An lúidín beag anseo ar dheis.

Bhí Maedhbh ag caoineadh

Bhí Maedhbh ag caoineadh  
Is ag déanamh olagóin,  
Mar sciorr sí ar bhanana,  
Is ghortaigh sí a tóin.  
Ach bhí Mamaí an-chineálta  
Is leigheas sí a brón,  
Le barra mór seacláide,  
A thug sí di roimh lón.

Nigh na héadaí x 2  
Cuimil agus cuimil agus nigh na héadaí.

Fáisc na héadaí x 2  
Fáisc agus fáisc agus fáisc na héadaí.

Croch amach na héadaí x 2  
Croch agus croch agus croch amach na héadaí.

Séid, a ghaoth,  
Agus triomaigh na héadaí,  
Séid agus séid agus triomaigh na héadaí.

Beir isteach na héadaí x 2  
Beir agus beir agus beir isteach na héadaí.

Rith isteach abhaile x 2  
Rith agus rith agus rith isteach abhaile.

81. An Nollaig

Seo chugainn an Nollaig,  
Is maith liom é.  
Breithlá Íosa,  
Breithlá Mhic Dé.

82. San Nioclás

Tháinig San Nioclás,  
Ní fhaca mé é.  
Fuair mé a lán bréagáin  
Hip, hip, huré.

83. San Nioclás

Fear beag ramhar,   
Féasóg bhán,  
Cóta dearg,   
Mála bréagán.

Fia mór donn,   
Ag eitilt agus ag rás,  
Cé hé féin?  
San Nioclás.

84. An Sneachta

Is maith liom an sneachta,  
An sneachta bog bán,   
Ag titim, ag titim,   
An sneachta bog bán.

85. Sneachta, sneachta

Sneachta, sneachta,  
Ag titim, ag titim,  
An sneachta ag titim,  
Anuas ón spéir.

Calóga móra,  
Calóga bána,  
Ag rince, ag titim,  
Ag luascadh san aer.

Mo Gheansai Spoirt  
le  
Maire Chaomhanach

D'oscail me mo mhala spoirt,  
Is d'fheach me isteach,  
Is beag nar leag an boladh me,  
Boladh granna ag teacht amach!

Chuir me mo lamh sa mhala,  
Agus rug me ar mo bhroga,  
Anois! Ca bhfuil mo chuid eadai?  
Isteach le mo lamh aris - mise croga!

Amach le mo gheansai,  
Geansai a bhi ban,  
Agus feach ar mo chuid stocai,  
Bhuel, Stoca amhain.

Anois cad a dheanfaidh me?  
Ta cluiche agam ar a tri,  
Na bac leis an mboladh,  
Nil am agam iad a ni!

Lá Le Pádraig

Beidh seamróg ar mo chóta agam,  
Is cláirseach deas ón siopa agam,  
Is rachaidh mé ar Aifreann le mo Mham,  
Ar maidin Lá le Pádraig.

Féach na daoine ag mairseáil,  
Éist le ceol na mbannaí,  
Rince is spórt ag na daoine go léir,  
Is saoirse ón scoil ag na leanaí.

Liúireach Phádraig.  
Críost liom, Críost romham, Críost i mo dhiaidh.  
Críost ionam, Críost fúm, Críost os mo chionn,  
Críost ar mo láimh dheis, Críost ar mo láimh chlé,  
Críost ar mo shuí, Críost ar mo luí, Críost ar m'éirí,

Críost i gcroí gach duine a smaoiníonn orm,   
Críost i mbéal gach duine a labhrann liom,  
Críost i ngach súil a dhearcann / a fhéachann orm,  
Críost i ngach cluas a éisteann liom.

PRIOBHAIDEACH ar an doras,  
Nil cead ag einne teacht isteach  
Is e mo sheomra codlata  
An ait is fearr sa teach

Obair le deanamh sa chistin  
Seimi! Glan suas tar eis loin,  
Geab gan stad sa halla,  
Mo Mhamai ar an bhfon

Ach thuas anseo ta suaimhneas  
Mo leabhair, mo riomhaire, mo chluichi,  
Nil feidir leo cur isteach orm,  
Mar thuas anseo is mise an Ri

Le Maire Ni Rianaigh

An Choill dhubh dorcha

Sa choill dhubh dhorcha, bhí teach dubh dorcha  
Sa teach dhubh dhorcha, bhí seomra dubh dorcha  
Sa seomra dhubh dhorcha Bhí cófra dubh dorcha  
Sa chófra dhubh dhorcha bhí tarraiceán dubh dorcha  
Sa tarraiceán dhubh dhorcha bhí bosca dubh dorcha  
Sa bhosca dhubh dhorcha bhí mála dubh dorcha  
Sa mhála dhubh dhorcha bhí ............... Taibhse!

Oíche Shamhna

Oíche Shamhna,  
Tá an ghealach sa spéir,  
Tá na spioraid amuigh,  
Is tá eagla san aer.

------------------------------------------------------------------------  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
An bhfaca tu an chailleach?  
Chonaic mise í,   
Lena srón mór fada,   
Is a fiacla gránna buí.  
Hubail rubail bubail,   
Hubail rubail bubail.

An bhfaca tu an chailleach?  
Chonaic mise í,   
Lena cat mór fada,   
Ar an scuab ina suí,   
Hubail rubail bubail,   
Hubail rubail bubail

An Ghealach  
Is mise an ghealach,  
Is mise an lampa san oíche;  
Bím in aice na réalta  
Ag insint scéalta  
I rith an lae  
Faoi céard a tharlaíonn  
Nuair a thiteann an oíche,  
Faoi chumhacht an tsolais san oíche  
nó rás na ndaoine  
Nó ceal na farraige fúinn  
Is na mílte tíortha idir muid –  
Míle dán, scéalta is amhráin  
A deirim leis na réalta.  
Tá a fhios agamsa gach ceann.  
Is mise an inspioráid  
A líonann daoine le scríobh óna gcroíthe;  
Gan mise anseo  
Ní bheidh aon bheocht,  
Is beidh sibh ansin faoi cheo trom,  
Insím scéalta a líonfas laethanta,  
Nó dánta agus amhráin de mhíle dath –  
Féach suas anseo ormsa  
An lampa ins an spéir,  
Is lig cead dom scríobh ó do láimhse  
Le daoine domhaine a léamh  
Go mbeidh ‘fhios acu gach scéal